കൊച്ചിയില് ഇന്ധന വിലക്കയറ്റത്തിനെതിരെയുള്ള സമരത്തിനിടെ കോണ്ഗ്രസ് പ്രവര്ത്തകര് നടന് ജാേജു ജോര്ജിന്റെ വാഹനം തകര്ത്തു, നാടകീയ രംഗങ്ങള് എറണാകുളം: ഇന്ധനവിലക്കയറ്റത്തില് പ്രതിഷേധിച്ച് എറണാകുളത്ത് ഇടപ്പള്ളി വൈറ്റില ഹൈവേ ഉപരോധിച്ചുകൊണ്ട് കോണ്ഗ്രസ് നടത്തിയ വഴിതടഞ്ഞുളള സമരത്തിനെതിരെ രോഷാകുലനായി പ്രതികരിച്ച നടന് ജാേജു ജോര്ജിന്റെ വാഹനം യൂത്തുകാേണ്ഗ്രസുകാര് തകര്ത്തു. സമരത്തെത്തുടര്ന്ന് ദേശീയ പാതയില് വന് ഗതാഗതക്കുരുക്ക് രൂപപ്പെട്ടതോടെയാണ് ജാേജു ജോര്ജ് രോഷാകുലനായി രംഗത്തെത്തിയത്. ജനങ്ങളെ ഉപദ്രവിച്ചുകൊണ്ടല്ല സമരം ചെയ്യേണ്ട്. ഒരുദിവസം സമരം ചെയ്താന് വില കുറയുമോ എന്ന് ചോദിച്ചുകൊണ്ടാണ് മുണ്ടുമടക്കിക്കുത്തി അദ്ദേഹം പ്രതിഷേധത്തിനെതിരെ രംഗത്തെത്തുകയായിരുന്നു. അദ്ദേഹത്തിനൊപ്പം ജനങ്ങളും അണിചേര്ന്നു. പ്രതിഷേധക്കാരും ജനങ്ങളുമായി രൂക്ഷമായ വാക്കേറ്റം ഉണ്ടാവുകയും ചെയ്തു. പൊലീസ് ഇടപെട്ട് ഉപരോധം അവസാനിപ്പിച്ചതിനെ തുടര്ന്ന് ജാേജു ജോര്ജിന്റെ വാഹനം മുന്നോട്ടെടുക്കവെയാണ് യൂത്തുകോണ്ഗ്രസുകാര് വാഹനം തകര്ന്നത്. ജാേജു ജോര്ജ് മദ്യപിച്ച് ഷോ കാണിക്കുകയായിരുന്നു എന്നാണ് കോണ്ഗ്രസ് ആരോപിക്കുന്നത്. പൊലീസ് നടപടിവേണമെന്ന് കോണ്ഗ്രസ് ആവശ്യപ്പെട്ടു.